Ikt.sz./Tételsz.: 1452-1/2019; 06.13.

## INTÉZMÉNYI SZAKMAI, TUDOMÁNYOS ÖSZTÖNDÍJ

## PÁLYÁZATI FELHÍVÁS Benyújtási határidő: 2019. október 24. 12 óra

## Helye: HÖK Iroda – I/125.

(1) A **tantervi követelményeken túlmutató** (ld.: nemzeti felsőoktatási ösztöndíj pályázati űrlap) **tevékenységet** **végző hallgató részére**, pályázat alapján intézményi szakmai, tudományos ösztöndíj (a továbbiakban: intézményi ösztöndíj) folyósítható.

(2) Az intézményi ösztöndíj pályázat alapján egy tanulmányi félévre (5 hónapra) odaítélt, havonta folyósított juttatás.

(3) Intézményi ösztöndíjban olyan teljes idejű alapképzésben, egységes, osztatlan képzésben, mesterképzésben, felsőfokú/felsőoktatási szakképzésben részt vevő hallgató részesülhet, aki

1. a DRHE-n legalább ***két aktív félévet*** teljesített, és legalább ***50 kreditet*** megszerzett,
2. tanulmányi fegyelme és magatartása példamutató,
3. aktív féléveire eső, megszerzett kreditjeinek ***átlaga legalább 25 kredit/félév,***
4. nincs kétszer ***nem teljesített*** tantárgya,
5. nincs kettőnél több passzív féléve,
6. tanulmányi átlageredménye (ösztöndíjindexe) egymást követő ***két utolsó félévben legalább 4,51 volt javítóvizsga*** ***nélkül.***

(4) Az intézményi szakmai, tudományos ösztöndíj nyilvános pályázat útján nyerhető el, melyet a HÖK Szociális Bizottságához kell benyújtani. A pályázatban ***a jelölt*** – a nemzeti felsőoktatási ösztöndíj pályázati űrlap szempontjait figyelembe véve – ***bemutatja és igazolja***, hogy a követelményeknek teljes mértékben megfelel.

(5) A DJB az intézményi ösztöndíjat egyazon hallgató esetében ismételt sikeres pályázat esetén egy további félévre ítélheti oda.

(6) Nemzeti felősoktatási ösztöndíj, valamint intézményi ösztöndíj egyidejűleg ugyanannak a hallgatónak nem folyósítható.

(7) A beérkezett pályázatokat a HÖK Szociális Bizottsága a rendszeres szociális ösztöndíj iránti pályázatokra vonatkozó szabályok alapján fogadja be, a ***nemzeti felsőoktatási ösztöndíjra vonatkozó szempontrendszer alapján*** ***véleményezi***, rangsorolja, és döntésre a DJB elé terjeszti. Az ösztöndíj odaítéléséről és azok konkrét összegéről a DJB határoz.

A nemzeti felsőoktatási ösztöndíjra vonatkozó rendelkezéseket a TJSZ 19. §-a és 12. sz. melléklete tartalmazza.

A beérkezett pályázatokról a Diákjóléti Bizottság 2019. november 10-ig dönt, melyről a Tanulmányi és Vizsgaszabályzat 24. § (2) bekezdés alapján a Neptun tanulmányi rendszeren keresztül megküldött határozatban, értesíti a pályázókat.

dr. Vojtkó-Pék Ildikó sk.

 DJB elnök

Debrecen, 2019. október 11.